Eric Clapton
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Eric Clapton er en britisk gitarist, låtskriver og sanger. Han spilte først med gruppene The Yardbirds (1963–1965), John Mayall's Bluesbreakers (1965–1966), Cream (1966–1968) og Blind Faith (1969) og sto fram som rockens mest innflytelsesrike gitarist ved siden av Jimi Hendrix.
Clapton satset på en solokarriere fra 1970, og etter en periode med alvorlige narkotikaproblemer har han vunnet stadig større popularitet over store deler av verden. Han har samarbeidet med en lang rekke musikere, ikke minst innen blues, som er den musikkformen som ligger hans hjerte nærmest.I 1970 og 1971 ledet han rockebandet Derek And The Dominos, som fikk stor suksess med albumet Layla And Other Assorted Love Songs (1970) og singlen Layla. Mest suksessfulle album Eric Clapton (1970)  461 Ocean Boulevard (1974)  No Reason To Cry (1976)  Slowhand (1977)  Backless (1978)  Just One Night (1980; live)  Another Ticket (1981)  Behind The Sun (1985)  August (1986)  Journeyman (1989)  Unplugged (1992, seks Grammy-priser)  From The Cradle (1994)  Pilgrim (1998)  Riding With The King (2000, med B. B. King)  Reptile (2001)  I 2004 ga han ut albumet Me And Mr. Johnson, der han tolker sangene til sitt største forbilde, den legendariske bluesartisten Robert Johnson. I 2006 samarbeidet han med et annet forbilde, J. J. Cale, på The Road To Escondido. Han kom i 2013 med sitt første album på tolv år med nytt materiale, Old Sock. I 2018 kom juleplata Happy Xmas.I 2021 kom albumet filmen Lady in the Balcony: The Lockdown Sessions, som er en akustisk konsert. Året etter fulgte Noting But the Blues, som er opptak fra 1994-turneen for albumet The Cradle. Største solohits After Midnight (1970, skrevet av J.J. Cale)  I Shot The Sheriff (1974, av Bob Marley)  Lay Down Sally (1977)  Promises (1978)  Wonderful Tonight (1978)  I Can't Stand It (1981)  I've Got A Rock N' Roll Heart (1983)  Behind The Mask (1987)  Tears In Heaven (1992)  Change The World (1995) Les mer i Store norske leksikon gitar rock blues musikk musikk i USA Eksterne lenker Eric Clapton